MĂSURA MP3/6B - IMBUNATATIREA SERVICIILOR DE BAZĂ DESTINATE POPULAŢIEI 
Tipul măsurii:
· INVESTIȚII 
SERVICII 
SPRIJIN FORFETAR

1. Descrierea generală a măsurii, inclusiv  a logicii de intervenție  a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL

Justificarea măsurii şi corelarea cu Analiza SWOT

Măsura contribuie la îmbunătăţirea si extinderea infrastructurii aferente serviciilor de bază destinate populației rurale. Dezvoltarea socio-economică  teritoriului GAL MH este dependentă de existenţa unei infrastructuri care să asigure accesibilitatea populaţiei locale la servicii de bază. Dezvoltarea infrastructurii reprezintă o condiţie de bază a creşterii calităţii vieţii, ce poate favoriza incluziunea socială şi stoparea fenomenului de depopulare a zonei.

În GAL Microregiunea Hartibaciu, pentru perioada de programare 2014-2020 niciuna din cele 15 UAT-uri nu a beneficiat de finantare nerambursabila pentru infiintarea si sau dotarea serviciilor publice ce asigura accesibilitatea populatiei la servicii de baza. In SDL 2014-2020 nu a fost prevazuta o astfel de masura, avand in vedere necesitatea asigurarii de resurse financiare pentru dezvoltarea in primul rand a initiativei private si a turismului, desi si aceste investitii se afla pe lista de priorităţi ale autorităţilor locale.

In urma crizei provocate de COVID-19 si de efectele cauzate de razboiul din Ucraina unitatile administrativ teritoriale s-au vazut obligate sa realizeze cheltuieli pe care nu le-a preconizat, cheltuind sume importante din bugetele acestora pentru materiale medicale si plata utilitatilor care au crescut mult peste nivelul preconizat. Data fiind situatia de fapt, autoritatile publice nu-si mai pot permite plata unor servicii care asigura accesibilitatea populatiei la servicii de baza si siguranta acesteia. In vederea sprijinirii redresarii teritoriului, autoritatile publice au solicitat sprijinul GAL MH in vederea accesarii unor finantari nerambursabile necesare infiintarii si sau dotarii serviciilor publice cu utilaje diverse necesare in cadrul serviciilor publice.

Îmbunătăţirea şi dezvoltarea infrastructurii serviciilor locale de bază, amenajarea spațiilor publice locale de agrement, turistice și de sport, creșterea siguranței publice locale, investiții în sisteme care utilizează energie regenerabilă reprezintă cerinţe esenţiale pentru creşterea calităţii vieţii din teritoriu. Prin implementarea unor proiecte de infrastructură este de aşteptat ca teritoriul GAL să fie revitalizat, condiţiile superioare de infrastructură, facilitand astfel dezvoltarea economica si turistica a zonei capabila să mentina in zona locuitorii teritoriului si sa stopeze fenomenul de depopulare pe de o parte dar si sa atraga turisti care în prezent aleg sa viziteze oraşele mai mari din regiune.


Obiectivul de dezvoltare 

iii) Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

Obiectivele specifice ale măsurii

➢ Revitalizarea vieţii ppoplatiei; 
➢ Creșterea atractivității teritoriului; 
➢ Menținerea populației în teritoriu 

Măsura contribuie la prioritatea prevăzută la art. 5, Reg. (UE) nr. 1305/2013

P6: Promovarea incluziunii sociale, a reducerii sărăciei și a dezvoltării economice în zonele rurale
Măsura corespunde obiectivelor art. 20 din Reg. (UE) nr. 1305/2013 
Măsura contribuie la Domeniul de intervenție 6B) Încurajarea dezvoltării locale în zonele rurale. 
Măsura contribuie la obiectivele transversale ale Reg. (UE) nr. 1305/2013 

Mediu și Climă – Măsura va include investiţii din categoria celor „prietenoase cu mediul”, fiind punctate suplimentar cele care au componentă de dezvoltare durabilă 

Complementaritatea cu alte măsuri din SDL 
Această măsură este complementară cu următoarele măsuri din strategia de dezvoltare locală 

➢ MP 1/6B - Investiții pentru incluziunea socială și combaterea sărăciei;
➢ MP 2/6B - Promovare turistică și patrimoniu 

Măsura este complementară cu MP2/6B datorită faptului că proiectele finanţate prin MP3/6B vor fi puse în valoare prin proiectele de promovare turistică finanțate prin MP2

Măsura este complementară cu MP1/6B datorită faptului că proiectele finanţate prin MP3/6B vizeaza investitii care completeaza serviciile asigurate prin intermediul MP1. 

Sinergia cu alte măsuri din SDL 
Sprijinul acordat în cadrul acestei măsuri contribuie la realizarea priorității de dezvoltare P6, alături de următoarele măsuri 

➢ MN1/6A – Inființarea  de activități  nonagricole; 
➢ MN2/6A – Sprijin pentru  activități nonagricole; 
➢ MP2/6B – Promovare  turistică și patrimoniu; 
➢ MP1/6B – Investiții  pentru incluziunea socială și combaterea sărăciei. 


2. Valoarea adaugata a masurii

➢ Dezvoltarea serviciilor publice va crea condiții de trai/servicii similare cu cele oferite de zonele urbane cele mai apropiate (Sibiu, Mediaș, Fagaras, Sighisoara); 
➢ În timp va scădea presiunea financiară asupra bugetelor locale odată cu dotarea corespunzătoare de utilaje, echipamente şi iluminat public economic/verde; 
➢ Măsura va contribui indirect la creșterea atractivității teritoriului din punct de vedere turistic, oferind turiștilor servicii mai diverse și la calitate superioară; 


3. Trimiteri la acte legislative

Legislație națională 
➢ Legea nr.215/2001 a administrației publice locale, republicată; HG nr. 28 din 9 ianuarie 2008 privind aprobarea conținutului-cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenții; HG nr. 28/2015 privind stabilirea cadrului general de implementare a măsurilor PNDR cofinanțate din FEADR și de la bugetul de stat; HG 226/2015 cu modificarile si completarile ulterioare; 

Legislație europeană 

➢ Regulamentele (UE) nr. 1303/2013, (UE) nr. 1305/2013, (UE) nr. 807/2014, UE) nr. 808/2014, (UE) nr. 1307/2013, (UE) nr. 1407/2013, Recomandarea 2003/361/CE 
➢ Regulamentul UE 2220/2020

4. Beneficiari directi/indirecti (grup tinta) 

Beneficiari direcți 
➢ Unitati Administrativ Teritoriale și asociațiile acestora conform legislației naționale în vigoare; 

Beneficiari indirecți 
➢ Populația din teritoriul GAL Microregiunea Hartibaciu, întreprinderi locale 

5. Tip de sprijin 

➢ Rambursarea costurilor eligibile suportate și plătite efectiv; 
➢ Plăți în avans, cu condiția constituirii unei garanții bancare corespunzătoare procentului de 100% din valoarea avansului, în conformitate cu art. 45 (4) și art. 63 ale R (UE) nr. 1305/2013. 

6. Tipuri de actiuni eligibile si neeligibile 

Acțiuni eligibile : 
➢ Achiziționarea de utilaje și echipamente pentru serviciile publice, precum PSI, întreținere domeniu public, de deszăpezire, întreținere spații verzi, siguranţa populaţiei etc; 
➢ Modernizarea reţelei publice de joasă tensiune și/sau a rețelei publice de iluminat, pentru reducerea consumlui de energie; 
➢ Investiţii în domeniul energiei din surse regenerabile şi al economisirii energiei, pentru folosirea acesteia în reţeaua publică de iluminat şi a clădirilor instituţiilor publice; 
➢ Investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente 

Acţiuni neeligibile: 
➢ Investiţii în infrastructura de apă/apă uzată; 
➢ Investiţii în infrastructura sociala
➢ Investitii care prevad constructia de cladiri 


7. Conditii de eligibilitate 
➢ Proiectul se realizează în teritoriul Grupului de Acțiune Locală Microregiunea Hartibaciu; 
➢ Solicitantul este un UAT sau un ADI; 
➢ Solicitantul nu trebuie să fie în insolvență sau incapacitate de plată; 
➢ Solicitantul trebuie să se angajeze ca asigura întreținerea/mentenanța investiţiei pe o perioadă de minim 5 ani de la ultima plată; 
➢ Investiția trebuie să demonstreze necesitatea, oportunitatea și potențialul economic al acesteia; 
➢ În cazul în care investiţia se realizează în cadrul unui sit Natura 2000 trebuie sa respecte conditiile prevazute in Regulamentul sitului Natura 2000 si in Planul de management al sitului Natura 2000, legate de tipul de activitati permise si/sau interzise. 

8. Criterii de selectie 

➢ Valoarea nerambursabilă a proiectului nu depășește 48.000 euro; 
➢ Proiecte care cuprind acţiuni pentru protecţia mediului; 
➢ Proiecte de investiţii integrate, prin combinarea a cel puţin două activităţi eligibile; 
➢ Beneficiarii nu au obtinut alta finantare prin SDL GAL Microregiunea Hartibaciu 2014-2020 

Punctarea fiecărui criteriu de selecție va fi detaliată în Ghidul Solicitantului și va respecta prevederile art. 49 al Reg. (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală. Prioritizarea se va face în funcție de contribuția adusă la atingerea obiectivelor și indicatorilor din SDL. 

9. Sume aplicabile si rata sprijinului 

➢ 100% pentru investiții negeneratoare de venit 

➢ 100% pentru investiții generatoare de venit cu utilitate publică; 

➢ Valoare maxima a proiectului: 55.000 euro

10. Indicatori de monitorizare

Populaţie care beneficază de servicii/infrastructuri îmbunătăţite: 20.000 
Cheltuiela publica totala: 510.869,19 euro (FEADR)



